Cuncta que instantis temporis cursu solida debent permanere, necesse est ea apicum caracteribus denotare, quo notitia ipsarum litterarum futuras lites possit comprimere. Quamobrem placuit Stephano et Adoni fratri suo commutare quamdam vineam que est sita in pago Matisconense, in agro Viriacense, in ipsa villa, domno Letbaldo Matiscensis ecclesie presule et reliquis fratribus, pro quodam (campo) qui est situs in ipsa villa, qui vinea terminatur a mane, a sero (terra) Sancti Vincentii, a medio die via publica, a cercio terra Sancte Marie. Infra istas terminationes, ego Stephanus et frater meus Ado donamus, pro supradicto campo, hanc vineam ut a die presenti faciant rectores Sancti Vincentii quicquid voluerint; si quis calumniaverit, V uncias auri componat. Hactum est hoc tempore Rotberti regis. S. Stephani et fratris sui Adonis. S. Titselini. S. Arduini. S. Widonis.